Koordinate: 39° 20' SG Š, 45° 30' IGD

| Nahčivanska Autonomna Republika    (language?) |
| --- |
| Položaj Nahčivana na južnom KavkazuPoložaj Nahčivana na južnom Kavkazu |
|
|
| Država: | Azerbejdžan |
| Površina: | 5.363 km² |
| Stanovništvo: | 398.000 *(2007.)* |
| Glavni grad: | Nahčivan |
| Gustina stanovništva: | 70,76/km² |
|

Nahčivanski kanat oko 1800. godine
Nahčivanska ASSR u sastavu Sovjetskog Saveza
Panorama grada Nahčivana
**Nahčivan** (azer. ) je autonomna republika u sastavu Azerbejdžana. Glavni grad republike je Nahčivan.

Geografija
----------

Republika Nahčivan je eksklava, teritorija fizički odvojena od ostatka teritorije Azerbejdžana, a između ova dva područja nalaze se Jermenija i faktički nezavisna država Nagorno-Karabah. Na zapadu, Nahčivan se graniči sa Turskom, a na jugu sa Iranom, odnosno sa iranskim pokrajinama Zapadni Azerbejdžan i Istočni Azerbejdžan.

Istorija
--------

U 11. veku ovo područje zauzimaju Turci Seldžuci, a u 12. veku grad Nahčivan postaje prestonica države azerbejdžanskih atabega. U 15. veku, region je bio deo turskih država Kara Kojunlu i Ak Kojunlu. U 18. veku formiran je Nahčivanski kanat, koji je nominalno priznavao persijsku vlast. 1828. godine, region postaje ruski posed, a Nahčivanski kanat se ukida. 

Posle Oktobarske revolucije u Rusiji 1917. godine, na ovom području je, 1918. godine, proglašena Republika Aras, koja je postojala do 1919. godine, kada je na nju invaziju izvršila Jermenija. Pad republike pokrenuo je invaziju azerbejdžanske armije, koja, iste godine, izbacuje jermenske trupe iz regiona. Pošto je sovjetska crvena armija zauzela region 1920. godine, stvorena je Nahčivanska autonomna sovjetska socijalistička republika, a na referendumu koji je održan 1921. godine 90% stanovništva republike izjasnilo se za priključenje Azerbejdžanskoj SSR, što je i učinjeno iste godine.

Posle raspada Sovjetskog Saveza 1991. godine, budući predsednik Azerbejdžana Hejdar Alijev postaje predsednik Nahčivanskog vrhovnog sovjeta i pretvara Nahčivan u teritoriju skoro potpuno nezavisnu od vlasti u Bakuu. Tokom rata u Nagorno-Karabahu 1992. godine, izbili su sporadični oružani sukobi Nahčivana sa Jermenijom. 1993. godine, parlament Azerbejdžana poziva Hejdara Alijeva da stane na čelo države, tako da on postaje predsednik Azerbejdžana i na toj funkciji ostaje sve do 2003. godine kada ga je na funkciji nasledio njegov sin, Ilham Alijev. Nahčivan je do danas zadržao status autonomne republike u sastavu Azerbejdžana, a 1998. godine usvojen je i novi republički ustav.

Demografija
-----------

Prema podacima iz 1999. godine, etnički Azeri (turkijski narod koji predstavlja osnovno stanovništvo Azerbejdžana) činili su 99% stanovništva Nahčivanske republike.

Religija
--------

Glavna religija u republici je islam.

Gradovi
-------

Najveći gradovi republike su (sa prikazom broja stanovnika 2009. godine): 

* Nahčivan (75.000)
* Džulfa (11.000)
* Ordubad (10.000)

***Nahčivan*** na Wikimedijinoj ostavi

| * p
* r
* u
Države i regije turkijskih naroda |
| --- |
| Suverene države | Azerbejdžan • Kazahstan • Kirgistan • Sjeverni Cipar/Kipar (1) • Turkmenistan • Turska • Uzbekistan |
| Autonomne republike i regioni | Altaj • Baškortostan • Gagauzija • Dagestan • Jakutija • Kabardino-Balkarija • Karačajevo-Čerkezija • Karakalpakija • Krim • Nahčivan • Sikjang • Tatarstan • Tiva • Hakasija • Čuvašija |
| Bivše autonomne teritorije(tokom 20. veka) | Tajmirija |
| **Napomene**: (1) Sjeverni Cipar/Kipar je faktički nezavisna međunarodno nepriznata država |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 131515923
* LCCN: n96081095
* BNF: cb155615655 (podaci)
* NKC: ge956596

 |